wickkiey/tamil-wikipedia-chunked huggingface dataset:
# அல்கோடோனைட்டு

**அல்கோடோனைட்டு** *(Algodonite)* என்பது Cu<sub>6</sub>As என்ற மூலக்கூற்று வாய்ப்பாடு கொண்ட தாமிர ஆர்சனைடு கனிமம் ஆகும். சாம்பல் கலந்த வெண்மை நிறத்தில் காணப்படும் இக்கனிமம் அறுகோணப் படிகங்களாக படிகமாகிறது. மோவின் அளவு கோலில் அல்கோடோனைட்டின் கடினத்தன்மை மதிப்பு 4 எனவும் நீர் ஒப்படர்த்தி அளவு 8.38 - 8.72. ஆகவும் உள்ளது.  
பன்னாட்டு கனிமவியல் சங்கம் அல்கோடோனைட்டு கனிமத்தை Ago என்ற குறியீட்டால் அடையாளப்படுத்துகிறது.  
சிலி நாட்டில் உள்ள கோகியூம்போ நகரிலுள்ள அல்கோடோன்சு வெள்ளி சுரங்கத்தில் 1857 ஆம் ஆண்டில் இது முதன் முதலாக கண்டறியப்பட்டது.
# சந்திரஹாசம்

**சந்திரஹாசம்** என்பது தமிழ் மன்னர்களான பாண்டியர்களின் குலவாளாகவும், இந்து தொன்மவியலில் சிவபெருமானின் வாளாக சந்திரஹாசம் கருதப்படுகிறது.
# சந்திரஹாசம்

## பாண்டியர்களின் குலவாள்

பாண்டியர்கள் தங்கள் குலத்து அரச வாளான சந்திரஹாசத்தினை தலைமுறை தலைமுறையாக தங்கள் உயிரினும் மேலாக காத்து வந்தனர் என்றும் சந்திரஹாசம் என்கிற மீன்கள் துள்ளும், அந்த வாளியினை வைத்திருப்பவன் மட்டுமே பாண்டிய நாட்டின் மன்னனாக மக்களால் ஏற்கப்படுவான் என்பது மதுராவிஜயம் என்கிற சமஸ்கிருத நூலில் ராணி கங்கா தேவி குறிப்பிடுகிறார்.  
அரசவாளாக பாண்டியர்களால் கொண்டாடப் பட்டதால், இந்த வாளுக்கு நெடிய வரலாறு உள்ளது.  
சந்திரஹாசம் அல்லது வாளோர் குலம் என அழைக்கப்பட்ட குலத்தினர் இந்த சந்திரஹார வாளினை பாதுகாத்து வந்தார்கள் என்றும் தற்போதும் வாளினை பாதுகாத்து வருகிறார்கள் என்றொரு நம்பிக்கை உள்ளது.
# சந்திரஹாசம்

## சொல்லிலக்கணம்

சோழர்கள் தங்களை சூரியகுலம் என்று அழைத்துகொள்வார்கள். பாண்டியர்கள் தங்களை சந்திர குலம் என்று அழைத்துக்கொள்வார்கள், அதனால் பாண்டியர்களின் குலவாள் சந்திரஹாசம் என்கிற பெயருடன் திகழ்ந்தது என்றும் கங்காதேவி தனது மதுராவிஜயம் நூலில் கூறுகிறார்.
# சந்திரஹாசம்

## இந்து இதிகாசத்தில்

இந்து சமய இதிகாசங்களான இராமாயணம், மகாபாரதம் ஆகியற்றில் இந்த சந்திரஹாசம் வாளைப் பற்றிய குறிப்புகள் உள்ளன.  
இராமாயணம் சிவபெருமானின் வாளின் பெயர் சந்திரஹாசம் என்கிறது. இராவணனின் தவத்தினால் சிவபெருமானினடமிருந்து சந்திரஹாச வாளைப் பெறுகிறான். சீதையை கவர்ந்து செல்கையில் அவனை தடுக்கும் ஜடாயுவை இந்த வாளால் வெட்டுகிறான்.  
சந்திரஹாசம் என்கிற பெயர் வியாசர் எழுதிய மகாபாரதத்தில் ஹஸ்தினாபுர அரண்மனையின் பெயராக குறிப்பிடப்படுகிறது.
# சந்திரஹாசம்

## புதினத்தில்

சு.வெங்கடேசன் எழுதிய காவல் கோட்டம் என்கிற 2011ஆம் ஆண்டு சிறந்த புதினத்திற்கான சாகித்ய அகாதெமி விருது பெற்ற புதினத்தில் சந்திரஹாசம் பற்றிய குறிப்புகள் உள்ளன.  
இந்த சந்திரஹாசம் வாளிற்காக பாண்டிய குலத்திரையிடையை நிகழும் போராட்டத்தினை விகடன் பிரசுரம் சித்திக்கதை புதினமாக வெளியிட்டது.
# கண் குத்திப் பாம்பு

**கண் குத்திப் பாம்பு** அல்லது **பச்சைப் பாம்பு** (Ahaetulla nasuta) என்பது ஒரு ஆபத்தில்லா பாம்பு ஆகும். இப்பாம்பு ඇහැටුල්ලා (ahaetulla) என்று சிங்களத்தில் அழைக்கப்படுகிறது. இவை இந்தியா, இலங்கை, வங்கதேசம், பர்மா, தாய்லாந்து, கம்போடியா, வியட்நாம் போன்ற நாடுகளில் காணப்படுகிறது.
# கண் குத்திப் பாம்பு

## விளக்கம்

பச்சைப் பாம்புகள் ஒரு பகலாடி ஆகும். இதன் கடைவாயில் நச்சுப்பற்கள் உள்ளதால் தமது இரையைப் பிடித்து தனது வீரியமில்லாத நஞ்சை செலுத்திக் கொன்றுவிடும். இதன் உணவு தவளை, பல்லி, போன்றவை ஆகும். தான் அச்சுறுத்தப்படும்போது தனது கழுத்தையும், உடலையும் புடைத்துக் காண்பிக்கும். அப்போது செதில்களுக்கு இடையே கருமையும், வெண்மையும் கலந்த வரிவடிவத்தைக் காணலாம். மேலும் இவை தங்கள் வாயைத் திறந்து அச்சுறுத்தப்படும் திசையில் தங்கள் தலையை காட்டும். இதன் கூரான தலையைக் கொண்டு மனிதர்களின் கண்களைக் கொத்தி குருடாக்கிவிடும் என இந்தியாவின் தெற்குப் பகுதிகளில் (தமிழ்நாட்டில்) ஒரு கட்டுக்கதை உள்ளது. இந்தப் பாம்பு இனங்கள் முட்டைகளை தாயின் உடலில் உள்ளேயே வைத்து குஞ்சுகளை ஈனுகின்றன. இப்பாம்புகள் ஆண் துணை இல்லாமால்கூட சூல்தரித்து குட்டிகளைப் பெற்றெடுக்கும் திறனைப் பெற்றிருக்கலாம் எனக் கருதப்படுகிறது. லண்டன் உயிரியல் பூங்காவில் உள்ள ஒரு பெண் பாம்பு ஆகஸ்ட் 1885 ஆண்டிலிருந்து ஆண் துணையின்றி பிரித்து வைக்கப்பட்ட நிலையில், 1888 ஆம் ஆண்டு ஆகஸ்ட் மாதம் குட்டிகளை ஈன்றது. இவை இலேசான நஞ்சினைக் கொண்டுள்ளன. இதனால் தீண்டப்பட்டவருக்கு மூன்று நாட்கள் வீக்கம் இருக்கும்.
# தமிழில் தல புராணங்கள் (நூல்)

**தமிழில் தல புராணங்கள்** என்பது வே. இரா. மாதவன் எழுதிய, தமிழில் தல புராணங்களின் வரலாற்றைக் கூறுகின்ற நூலாகும். இந்நூல் இரு பகுதிகளைக் கொண்டுள்ளது.
# தமிழில் தல புராணங்கள் (நூல்)

## முதல் பகுதி

முதல் பகுதியில் தமிழில் தல புராணங்கள் என்ற தலைப்பில் தொடங்கி சோழ நாடு, பாண்டிய நாடு, தொண்டை நாடு, நடு நாடு, கொங்கு நாடு, மலைநாடு, துளுவ நாடு ஆகிய நாடுகளின் தல புராணங்கள் பற்றி விவாதிக்கப்பட்டுள்ளன.
# தமிழில் தல புராணங்கள் (நூல்)

## இரண்டாம் பகுதி

இரண்டாம் பகுதியில் வட நாடு, ஈழ நாடு, தெலுங்கு தல புராணங்கள் பற்றியும், தமிழ்த் தல புராணங்களின் பொதுவமைப்பு, சிறப்புக்கூறுகள், நோக்கங்கள், பயன்களும் பற்றியும், சைவ புராணங்கள், வைணவ புராணங்கள், வடமொழிப் புராணங்கள், தலபுராண நூலாசிரியர்கள், உரையாசிரியர்கள், தல புராணச் சுவடிகள், பதிப்புகள், ஆய்வுகள், நூல்கள் பற்றியும் விவாதிக்கப்பட்டுள்ளன.  
- 'தமிழில் தல புராணங்கள்', நூல், (முதல் பகுதி) மற்றும் (இரண்டாம் பகுதி) (1995; பாவை வெளியீட்டகம், சி1 முன்றில் சாலை, தமிழ்ப்பல்கலைக்கழகக் குடியிருப்பு வளாகம், திருச்சி நெடுஞ்சாலை, தஞ்சாவூர்)
# சுவர்ண ஜெயந்தி ராஜதானி விரைவு வண்டி

**சுவர்ண ஜெயந்தி ராஜதானி விரைவுவண்டி** என்பது இந்திய இரயில்வேயினால் இயக்கப்படுகின்ற ஒரு விரைவுவண்டி ஆகும். இது குஜராத்தின் அகமதாபாத்தில் இருந்து புது தில்லி வரை சென்று திரும்பும். இது 940 கிலோமீட்டர் தொலைவு பயணிக்கிறது.
# சுவர்ண ஜெயந்தி ராஜதானி விரைவு வண்டி

## விவரங்கள்

| 12957 | அகமதாபாத் – புது தில்லி | 17:40 | 07:30 | நாள்தோறும் |
| --- | --- | --- | --- | --- |
| 12958 | புது தில்லி – அகமதாபாத் | 19:55 | 09:40 | நாள்தோறும் |
# சுவர்ண ஜெயந்தி ராஜதானி விரைவு வண்டி

## வழித்தடம்

| நிலையத்தின்
குறியீடு | நிலையத்தின்
பெயர் | தொலைவு (கிமீ) |  |
| --- | --- | --- | --- |
| ADI | அகமதாபாத் | 0 |  |
| SBI | சபர்மதி | 5 |  |
| MSH | மெகசானா | 73 |  |
| PNU | பாலன்பூர் | 138 |  |
| ABR | அபு ரோடு | 191 |  |
| AII | அஜ்மீர் | 496 |  |
| JP | ஜெய்ப்பூர் | 630 |  |
| GGN | குர்கான் | 907 |  |
| DEC | தில்லி கன்டோன்மென்ட் | 924 |  |
| NDLS | புது தில்லி | 940 | } |
# சுவர்ண ஜெயந்தி ராஜதானி விரைவு வண்டி

## இணைப்புகள்

- வழித்தட விவரங்கள்
# கூகுளின் அடையாளச் சின்னம்

**கூகிளின் அடையாளச் சின்னம்** (Google pnppnplogo logo) என்பது கூகிள் நிறுவனத்தைப் பிரதிநிதித்துவப்படுத்தும் அடையாளச் சின்னம் ஆகும். 1998 ஆம் ஆண்டு முதன் முதலாக nishanth<nowiki/>என்பவரால் முதலாவது கூகிளின் அடையாளச் சின்னம் உருவாக்கப்பட்டது. அவ்வடையாளச் சின்னம் கிம்ப் இன் உதவியுடன் வடிவமைக்கப்பட்டது.199999அன்று கூகிள் நிறுவனம் தனது அடையாளச்சின்னத்தினைப் புதிய மாற்றங்களுடன் கூடிய புதிய பதிப்பாக வெளியிட்டது.  
கூகிள் அடையாள சின்னமானது முதல் நிலை வர்ணங்களான நீலம், சிவப்பு, மஞ்சள் ஆகிய வர்ணங்களின் தொகுப்பு ஆகும். ஆனால் அதற்கு மாறாக முதல் நிலை வர்ணங்களுக்கு நடுவே ஒரு இரண்டாம் நிலை வர்ணமான பச்சை நிறத்தை சேர்த்துள்ளனர். அதாவது கூகிள் எப்போதும் விதிகளை பின்தொடராது என்பதை சொல்லாமல் சொல்லியுள்ளனர். இது வரை pnp 7முறை தனது அடையாள சின்னத்தை மாற்றி உள்ளது.
# கூகுளின் அடையாளச் சின்னம்

## விருப்பப் படவுரு

கூகிள் தனது விருப்பப் படவுருவினையும் (Favicon) December 12 05 அன்று மாற்றியமைத்தது.
# தேங்க்சு

**தேங்க்சு** என்பது2011ஆம் ஆண்டு அமெரிக்காவில் வெளியான ஆங்கில நகைச்சுவைத் திரைப்படமாகும். இத்திரைப்படம் மார்ட்டின் பெர்க்மேன் என்பவரால் இயக்கப்பட்டது. இது 2011ஆம் ஆண்டு நடைபெற்ற பால்ம் பிரிங்க்சு பன்னாட்டுத் திரைப்பட விழாவில் திரையிடப்பட்டது.
# தேங்க்சு

## நடிப்பு

- ஹாங்க் - பவுல் டூலே
- பன்னி - ரீட்டா ருட்னர்
- இசுடீவ்
# தேங்க்சு

## கதைச்சுருக்கம்

வயது அதிகமான தந்தை மிகவும் வயதுகுறைவான பெண்ணை திருமணம் செய்துகொள்ள இருக்கும் தேங்க்ஸ்கிவ்விங் நாளன்று நடைபெறும் நகைச்சுவையை மையமாக வைத்து எடுக்கப்பட்டுள்ளது.
# இன்டசுஇண்டு வங்கி

**இன்டசுஇண்டு வங்கி வரையறுக்கப்பட்டது** இந்தியாவின் மும்பையை தலைமையிடமாகக் கொண்டு செயல்பட்டுவரும், தனியார்த்துறையைச் சேர்ந்த புதிய தலைமுறை வணிக வங்கியாகும். இவ்வங்கி, வணிக நடவடிக்கைகளையும், மின்னணு வங்கிச் சேவைகளையும் வழங்கிவருகிறது. இவ்வங்கி 1994ஆம் ஆண்டில் அப்போதைய மத்திய நிதி அமைச்சர் மன்மோகன் சிங் அவர்களால் திறந்து வைக்கப்பட்டது. இந்திய புதிய தலைமுறை தனியார் வங்கிகளில், இவ்வங்கியே முதன்மையான வங்கியாகும்.
# காசினிக்கீரை

**சிக்கரி** (காசினி) என்பது ஒருவகைச் செடி ஆகும். இதன் தாவரப் பெயர் **சிகோரியம் இண்டிபஸ்** ஆகும். சிக்கரி செடியின் வேர் முள்ளங்கி போன்றிருக்கும்.  
சிக்கரி செடியின் வேரைக் காயவைத்து, வறுத்துப் பொடியாக்குவதன் மூலம் பெறுவது சிக்கரித் தூள் ஆகும். காப்பி சுவையாக இருக்க, காப்பிக் கொட்டைத் தூளுடன், சிக்கரித் தூளை 80க்கு 20 என்ற விகிதத்தில் கலந்து தயாரிக்கப்படுகிறது.  
இந்தியாவில் சிக்கரி செடி பஞ்சாப் மற்றும் ஆந்திரபிரதேசம், பீகார், பஞ்சாப், இமாச்சலப் பிரதேசம், அசாம், மகாராஷ்டிரம், குஜராத், தமிழ்நாடு மற்றும் ஒடிசா உள்ளிட்ட மாநிலங்களில் பயிரிடப்படுகிறது.
# காசினிக்கீரை

## மருத்துவ குணங்கள்

சிக்கரி உடல் சூட்டைத் தணித்து மூச்சுத் திணறல், அஜீரணம், தலைவலி ஆகியவற்றை நீக்குகிறது. மூளையை சுறுசுறுப்பாக்கும் மருந்தாகவும் செயல்படுகிறது. சிக்கரிக் கசாயம் மாதவிடாய் போக்கை சீர் செய்கிறது. ஈரல் நோய்களை குணமாக்கி, சிறுநீர் கழிப்பை அதிகப்படுத்துவதுடன், வயிற்றுப்பூச்சிகளை அழிக்கிறது. சிக்கரி கால்நடைகளின் வயிற்றுப்பூச்சிகளை அகற்றுகிறது.
# ஐஎன்ஜி வைசியா வங்கி

மொத்த கிளைகள் : 527 நவம்பர் 20, 2014, இல் ஐ.என்.ஜி வைசியா வங்கியை கோடக் மகிந்தரா வங்கியுடன் இணைக்க முடிவெடுத்தனர். இதனால் கோடாக் மகேந்திரா வங்கி இந்தியாவின் நான்காவது பெரிய தனியார்துறை வங்கியாக மாறியது. 2015 ஆம் ஆண்டு ஏப்ரல் மாதத்தில் இந்திய ரிசர்வ் வங்கி இந்த இணைப்புக்கு ஒப்புதல் வழங்கியது.
# நானு அவனல்ல... அவளு

**நானு அவனல்ல...அவளு** (, தமிழ்: நான் அவனல்ல...அவள்) என்பது 2015 ஆம் ஆண்டு பி.எஸ். லிங்கதேவரு என்பவரது இயக்கத்தில் வெளியாகிய கன்னடத் திரைப்படம் ஆகும். இத் திரைப்படத்தின் கதையானது தமிழகத்தைச் சேர்ந்த பிரபல திருநங்கை எழுத்தாளர் லிவிங் ஸ்மைல் வித்யாவின் ’ஐ அம் வித்யா’ என்ற சுயசரிதையை அடிப்படையாகக் கொண்டது.இத் திரைப்படத்தில் சஞ்சாரி விஜய் முன்னணி கதாபாத்திரத்தில் நடித்திருந்தார்.  
62 ஆவது இந்திய தேசிய திரைப்பட விருதில் இத்திரைப்படதிற்கு இரு விருதுகள் கிட்டின. சிறந்த நடிகருக்கான விருது சஞ்சாய் விஜய்க்கும், சிறந்த ஒப்பனைக் கலைஞருக்கான விருது ராஜூ நாகராஜுக்கும் கிடைத்தது.
# நானு அவனல்ல... அவளு

## கதை

இத்திரைப்படத்தின் கதையானது ஒவ்வொரு திருநங்கையரும் சந்திக்கின்ற வாழ்க்கைப் போராட்டத்தை எதார்த்தம் மீறாமல், தத்துருவமாக காட்சிபடுத்தியிருந்தார் இயக்குநர். சமூகத்தின் புறக்கணிப்புக்களையும், வாழ்க்கையின் ஏமாற்றங்களையும் தினந்தோறும் சகித்துக் கொண்டு வாழ்கின்ற ஒரு திருநங்கையின் வாழ்வைச் சொல்லும் ஒரு கதையாகும்.
# ஆளுமைகள் தருணங்கள் (நூல்)

**ஆளுமைகள் தருணங்கள்**, ரவிசுப்பிரமணியன் எழுதிய, எழுத்தாளர்கள் மற்றும் கலைஞர்களைப் பற்றிய நூலாகும்.
# ஆளுமைகள் தருணங்கள் (நூல்)

## அமைப்பு

இந்நூலில் எம்.வி.வி., கரிச்சான் குஞ்சு, கவிஞர் அபி, மதுரை சோமு, பி.பி.சீனுவாஸ், எஸ். வி. சகஸ்ரநாமம், ஓவியர் மருது, ஓவியர் ஜே.கே., பாலு மகேந்திரா, தேனுகா, ருத்ரய்யா ஆகியோரைப் பற்றிய ஆளுமைகளுடன் பகிர்ந்துகொண்ட தருணங்களை நூலாசிரியர் எழுதியுள்ளார்.  
'ஆளுமைகள் தருணங்கள்', நூல், (2011; காலச்சுவடு பப்ளிகேஷன்ஸ் (பி) லிமிடெட், 669, கே.பி.சாலை, நாகர்கோவில்)
# குரோமியம்(IV) குளோரைடு

**குரோமியம்(IV) குளோரைடு** *(Chromium(IV) chloride)* என்பது CrCl<sub>4</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நிலைப்புத்தன்மையற்ற இந்த குரோமியம் சேர்மம் குரோமியம்(III) குளோரைடும் குளோரின் வாயுவும் உயர் வெப்பநிலைகளில் வினைபுரிவதால் உருவாகிறது. அறை வெப்பநிலையில் குரோமியம்(IV) குளோரைடு மீண்டும் குரோமியம்(III) குளோரைடு மற்றும் குளோரின் வாயுவாக சிதைவடைகிறது.
# கெலோங்

**கெலோங்** என்பது, மலேசியா, பிலிப்பைன்சு, இந்தோனீசியா போன்ற நாடுகளின் நீர்ப்பரப்பில் காணப்படுகின்ற, பெரும்பாலும் மரத்தாலான மேடை அமைப்பு ஆகும். சிங்கப்பூரிலும் சில கெலோங்குகளைக் காண முடியுமாயினும், நகராக்கத்தினால் இவை இப்போது மிகவும் அருகிவிட்டன.  
இவை மீன்பிடித் தேவைகளுக்காக மீனவர்களினால் கட்டப்படுகின்றன. பெரிய மேடைகளில் அவர்களுக்கும், அவர்களது குடும்பத்தினருக்குமான வீடுகளும் அமைவது உண்டு. இவற்றைக் கட்டுவதற்கு ஆணிகள் பயன்படுத்தப்படுவதில்லை. மரக்குற்றிகளும், பலகைகளும் பிரம்பினால் பிணைக்கப்பட்டு இவை உருவாக்கப்படுகின்றன. ஏறத்தாழ 20 மீட்டர் நீளமான முளைகளைக் கடலுக்குள் செலுத்தி, அவற்றின்மீது இம்மேடைகள் தாங்கப்படுகின்றன. கெலோங்குகள் ஆழம் குறைந்த நீரிலேயே பெரிதும் காணப்படுகின்றன. ஆனாலும் ஆழமான நீர்ப் பகுதிகளிலும் இவற்றைக் காணமுடியும்.
# குரோமியம்(II) ஆக்சைடு

**குரோமியம்(II) ஆக்சைடு** *(Chromium(II) oxide)* என்பது CrO என்ற மூலக்கூறு வாய்ப்பாடு கொண்ட கனிம வேதியியல் சேர்மமாகும். குரோமியம் மற்றும் ஆக்சிசன் தனிமங்கள் இணைந்து இச்சேர்மம் உருவாகிறது. கருப்புநிறத் தூளாக காணப்படும் இச்சேர்மம் பாறையுப்பு வடிவில் படிகமாகிறது. குரோமியம்(III) ஆக்சைடை, ஐப்போபாசுபைட்டுகள் குரோமியம்(II) ஆக்சைடாக குறைக்கின்றன.  
:H<sub>3</sub>PO<sub>2</sub> + 2 Cr<sub>2</sub>O<sub>3</sub> → 4 CrO + H<sub>3</sub>PO<sub>4</sub>  
சுற்றுச் சூழலில் எளிதாக குரோமியம்(II) ஆக்சைடு ஆக்சிசனேற்றம் அடைகிறது.
# இணை மெய்கோள்

**இணை மெய்கோள்** (*parallel postulate*) என்பது, யூக்ளிடிய வடிவியலில் பயன்படும் ஒரு முக்கியமான மெய்கோள் ஆகும். யூக்ளிடின் எலிமெண்ட்ஸ் புத்தகத்தில் ஐந்தாவதாக தரப்பட்டுள்ளதால், இது **யூக்ளிடின் ஐந்தாவது மெய்கோள்** (Euclid's fifth postulate) என்றும் அழைக்கப்படுகின்றது.  
இணை மெய்கோளின் கூற்று:  
<blockquote>
*இரு கோடுகளை ஒரு கோட்டுத்துண்டு வெட்டும்போது, கோட்டுத்துண்டின் ஒரேபக்கத்தில் உண்டாகும் ஒரு சோடி உட்கோணங்களின் கூட்டுத்தொகையானது இரண்டு செங்கோணங்களின் அளவைவிடக் குறைவாக இருந்தால், அக்கோணங்கள் அமையும் பக்கத்தில் அந்த இரண்டு கோடுகளையும் முடிவில்லாமல் நீட்டிக்கும்போது, அக்கோடுகள் ஒன்றையொன்று சந்திக்கும்.*
</blockquote>  
யூக்ளிடிய வடிவவியல் என்பது, இணை மெய்கோள் உட்பட்ட, யூக்ளிடின் அனைத்து மெய்கோள்களையும் நிறைவு செய்யும் வடிவவியல் ஆகும். இணை மெய்கோளை நிறைவுசெய்யாத வடிவவியல் *யூக்ளிடியமுறையற்ற வடிவவியல்* எனப்படும்.
# இணை மெய்கோள்

## இணை மெய்கோளின் மறுதலை

வெட்டும்போது உண்டாகும் ஒரு சோடி உட்கோணங்களின் கூட்டுத்தொகை 180° எனில் அக்கோடுகள் இரண்டும் இணை.]]
யூக்ளிடால் அவரது ஐந்தாவது மெய்கோளின் மறுதலையாக இணை மெய்கோளின் மறுதலை எதுவும் தரப்படவில்லை. இம்மறுதலைக்குச் சமானமான கூற்று ஒன்றின் நிறுவல் அவரது புத்தகம் எலிமெண்ட்சில் (புத்தகம் I-கூற்று 27) உள்ளது:
:*இரு கோடுகளை வெட்டும் மற்றொரு கோடு ஒன்றுக்கொன்று சமமான ஒன்றுவிட்ட கோணங்களை உண்டாக்குமானால் அவ்விரு கோடுகளும் இணை.*  
இது யூக்ளிடின் கூற்று 16 க்குச் சமானமானதாக உள்ளதாகக் கணிதவியலாளர் டி மார்கன் குறிப்பிட்டுள்ளார். இவ்விரண்டும் ஐந்தாவது மெய்கோளைச் சார்ந்திராவிட்டாலும், இரண்டாவது மெய்கோளைச் சார்ந்துள்ளன
# குரோமியம் அறுபுளோரைடு

**குரோமியம் அறுபுளோரைடு** *(Chromium hexafluoride or chromium(VI) fluoride)* என்பது CrF<sub>6</sub> என்ற மூலக்கூற்று வாய்ப்பாடு கொண்ட கருத்தியலான கனிம வேதியியல் சேர்மமாகும். முன்னதாக இச்சேர்மம் -100 <sup>0</sup> செ வெப்பநிலையில் சிதைவடையக்கூடிய ஒரு மஞ்சள் நிறமான திண்மம் எனக் கருதப்பட்டது. ஆனால் , பின்னர் இது குரோமியம் ஐம்புளோரைடு (CrF<sub>5</sub>) . என அறியப்பட்டது.
# குரோமியம் அறுபுளோரைடு

## தோல்வியில் முடிந்த தொகுப்பு முறைகள்

குரோமியம் உலோகத்தை 400<sup>0</sup> செ வெப்பநிலையில் 20 மில்லியன் பாஸ்கல் அழுத்தத்தில் செயலறு நிலை புளோரினேற்றம் செய்து உடனடியாக வினைகலனில் இருந்து நீக்கி உறைய வைத்தால் சிதைவடைவைத் தடுத்து இதைத் தயாரிக்க முடியும் எனக் கருதப்பட்டது.  
:Cr + 3 F<sub>2</sub> → CrF<sub>6</sub>  
ஆனாலும், குரோமியம் அறுபுளோரைடுக்குப் பதிலாக குரோமியம் ஐம்புளோரைடுதான் உருவானது.  
:2 Cr + 5 F<sub>2</sub> → 2 CrF<sub>5</sub>  
குரோமியம் அறுபுளோரைடு இன்றுவரை தயாரிக்கப்படவில்லை...
# ஹயாத் ரெஜன்ஸி கொல்கத்தா

**ஹயாத் ரீஜென்சி கொல்கத்தா** (*Hyatt Regency Kolkata*) (ஹயாத் ஆட்சியாண்மை), ஒரு ஐந்து நட்சத்திர மதிப்பு உணவு விடுதி ஆகும். இது இந்தியாவின் கொல்கத்தாவில் அமைந்துள்ளது.. இந்த விடுதி நகரத்தின் பிற பாகங்களுடன் இணைந்துள்ளது, அத்துடன் இந்த இங்கிருந்து நேதாஜி சுபாஷ் சந்திர போஸ் பன்னாட்டு/உள்நாட்டு விமான நிலையம் மற்றும் ஹவுரா தொடருந்து நிலையம் ஆகியவை 11 கிலோ மீட்டர் (6.83 மைல்) தொலைவில் அமைந்துள்ளது. இது கொல்கத்தாவில் சுமார் 6.5 ஏக்கர் பரப்பளவினைக் கொண்டு பரந்துவிரிந்துள்ளது. இந்த விடுதியில் 233 அறைகள் மற்றும் 13 அறைத்தொகுதிகள், சிறப்புமிக்க உணவகங்கள், உடற்பயிற்சி நிலையத்துடன் கூடிய மருத்து நீருற்று, சுவர்ப்பந்து மற்றும் டென்னிசு விளையாடும் இடம், நீச்சல் குளம் ஆகியவை அமைந்துள்ளன.
# ஹயாத் ரெஜன்ஸி கொல்கத்தா

## வரலாறு

இந்த ஹோட்டல் ஆகஸ்ட் 10, 2002 இல் திறக்கப்பட்டது. உப்பு ஏரி நகரம் என்று அழைக்கப்படும் பிதான்னகரத்தில் முதன் முதலாகத் தொடங்கப்பட்ட ஐந்து நட்சத்திர ஹோட்டல் இதுவாகும்.கொல்கத்தாவின் தலைநகரில் உள்ள மக்கள் தொகையினை சரிசெய்யும் வகையில் பிதான்னகரம் 1958 மற்றும் 1965 ஆம் ஆண்டுகளில் மேம்படுத்தப்பட்டது.  
கிழக்கு நகரச் சாலையின் முக்கியப் பகுதியில் இந்த ஹோட்டல் அமைந்துள்ளதால், கொல்கத்தாவின் கிழக்குப் பகுதியினை, உப்பு ஏரி நகரத்துடனும், கொல்கத்தாவின் வடகிழக்குப் பகுதியினை தெற்குப் பகுதியுடனும் இந்த ஹோட்டல் இணைக்கிறது.
# ஹயாத் ரெஜன்ஸி கொல்கத்தா

## இருப்பிடம்

விடுதியில் இருந்து ஷாஹீத் மினார் சுமார் 7 கிலோ மீட்டர் தொலைவிலும், பிர்லா வான்கோள்கள் அருங்காட்சியகம் சுமார் 10 கிலோ மீட்டர் தொலைவிலும் அமைந்துள்ளது. இவை தவிர பிரபலமிக்க ஹவுரா பாலம், அலிப்பூர் விலங்கியல் பூங்கா மற்றும் காலிகட் ஆகியவை அருகில் உள்ள சுற்றுலாத்தலங்கள் ஆகும்.
# ஹயாத் ரெஜன்ஸி கொல்கத்தா

## போக்குவரத்து வசதிகள்

விடுதியில் இருந்து அருகில் அமைந்துள்ள போக்குவரத்து வசதிகள் பின்வருமாறு:
- நேதாஜி சுபாஷ் சந்திரபோஸ் சர்வதேச விமான நிலையம் : 13 கிலோ மீட்டர் (தோராயமாக)
- ஹவுரா ரயில் நிலையம் : 7 கிலோ மீட்டர் (தோராயமாக)
# ஹயாத் ரெஜன்ஸி கொல்கத்தா

## விருதுகள் மற்றும் சிறப்புகள்

- டைம்ஸ் ஆஃப் இந்தியா மற்றும் நைட்லைஃப் விருதுகள் – கொல்கத்தா 2012
- கிங்க்ஃபிஷர் எக்ப்ளோசிட்டி கிரே ஃபுட் கைடு – கொல்கத்தா 2012
- டெலெகிராப் ஃபுட் கைடு விருது 2012
- டிரிபட்வைசர் செர்டிஃபிகேட் ஆஃப் எக்செலன்ஸ் விருது 2012
# தாஸ் வங்கி

**தாஸ் வங்கி** இந்தியாவில் செயல்பட்டுவந்த வணிக வங்கியாகும். இது, ஆலமோகன் தாஸ் என்பவரால் 1939இல் கல்கத்தாவில் தொடங்கப்பட்டது. இவ்வங்கி வங்காளம் முழுவதும் 60 கிளைகளுடன் செயற்பட்டுவந்தது. இந்தியப் பிரிவினையில் பாகிஸ்தான் பிரிந்து தனிநாடான போது இவ்வங்கியை மூடும் நிலை ஏற்பட்டது. ஏனெனில் இவ்வங்கியின் அதிகமான கிளைகள் வங்காளத்தின் கிழக்கு பகுதியில் அமைந்திருந்தன. இப்பகுதிகள் புதிய பாகிஸ்தான் நாட்டின் பகுதிகளாயின.
# C

**C** (**சீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் மூன்றாவது எழுத்து ஆகும். இது ஆங்கிலத்தில் ஸீ எனப் பலுக்கப்படும். உரோம எண்களில் C என்பது 100ஐக் குறிக்கும். பதினறும எண் முறைமையில் C என்பது 12ஐக் குறிக்கும்.
# C

## கணிதத்திலும் அறிவியலிலும்

வடிவவியலில், கோட்டுத்துண்டங்கள், கோடுகள் முதலியவற்றைக் குறிப்பதற்கு A, B, C முதலிய ஆங்கிலப் பேரெழுத்துகள் பயன்படுத்தப்படும். வழமையான குறிப்பீட்டில், ABC என்ற ஒரு முக்கோணியின் ஒரு கோணம் C பேரெழுத்தாலும் அதற்கெதிரான பக்கம் c சிற்றெழுத்தாலும் குறிக்கப்படும். இயற்கணிதத்தில் சேர்மானங்களின் எண்ணிக்கையைக் குறிப்பிடவும் C பயன்படுத்தப்படும். சிக்கலெண்களின் தொடையைக் குறிப்பிட <math>\mathbb{C}</math> பயன்படுத்தப்படும்.  
இயற்பியலில், கொள்ளளவத்தைக் குறிக்க C பயன்படுத்தப்படுகின்றது. மின்னேற்றத்தின் அனைத்துலக முறை அலகான கூலோத்தின் குறியீடு C ஆகும். வெற்றிடத்தில் ஒளியின் கதி cஆல் குறிக்கப்படும்.  
வேதியியலில், காபனின் வேதிக் குறியீடு C ஆகும். மூலர்ச் செறிவைக் குறிக்க c பயன்படுத்தப்படும்.
# குதிரை மனிதன்

**குதிரை மனிதன்** (Centaur; சென்டார்) என்பது ஒரு மனிதனின் மேல் உடல் மற்றும் குதிரையின் கீழ் உடல் மற்றும் கால்கள் கொண்ட கிரேக்க புராணங்களின் விவரிக்கப்படும் ஒரு உயிரினமாகும். இவை தெசலியின் மலைகளில் வசிப்பதாக கூறப்படுகிறது.  
பல கிரேக்க தொன்மங்களில் இவை அடக்கப்படாத குதிரைகள் போல் சித்தரிக்கப்படுகின்றன. மேலும் இவை தெசலியில் உள்ள மக்னீசியா மற்றும் பெலியன் பகுதியிலும், எலிஸில் உள்ள போலோய் ஓக் காடுகளிலும் மற்றும் தெற்கு லாகோனியாவில் உள்ள மலியன் தீபகற்பத்திலும் வசித்ததாகக் கூறப்படுகிறது. இவை பின்னர் ரோமானிய புராணங்களில் இடம்பெற்றது மற்றும் நவீன இலக்கியங்களில் பிரதானமாக இருக்கின்றன.
# குதிரை மனிதன்

## சொற்பிறப்பியல்

*சென்டார்* என்ற குதிரை மனிதனை குறிக்கும் கிரேக்க வார்த்தை தெளிவற்ற தோற்றம் கொண்டதாக கருதப்படுகிறது. இது கென் மற்றும் டாரோசு என இரண்டு வார்த்தைகளின் சேர்ப்பாக கருதப்படுகின்றது. இது 'துளையிடும் காளை' என பொருள் படும்.
# குதிரை மனிதன்

## புராணம்

குதிரை மனிதர்கள் பொதுவாக இக்சியன் மற்றும் நெஃபெல் ஆகியோரால் பிறந்ததாகக் கூறப்படுகிறது. கதையின்படி நெஃபெலே ஹேராவின் சாயலாக மாறி இக்சியனை ஏமாற்றி ஹேரா மீதான தனது காமத்தை ஜீயஸுக்கு வெளிப்படுத்தும் சதித்திட்டத்தின் போது, இக்சியன் நெஃபெலை மயங்கினார் மற்றும் அந்த உறவிலிருந்து குதிரை மனிதர்கள் உருவாக்கப்பட்டனர். இருப்பினும், மற்றொரு பதிப்பு, அவர்களை மக்னீசியன் மார்களுடன் இனச்சேர்க்கை செய்த சென்டாரஸின் குழந்தைகளாக குறிப்பிடுகின்றது. சென்டாரஸ் இக்சியன் மற்றும் நேஃபெல் அல்லது அப்பல்லோ மற்றும் ஸ்டில்பே ஆகியோரின் மகனாவார். கதையின் பிந்தைய பதிப்பில், சென்டாரஸின் இரட்டை சகோதரர் லாபித்ஸின் மூதாதையரான லாபித்ஸ் ஆவார்.  
இவற்றின் மற்றொரு பழங்குடி சைப்ரஸில் வாழ்ந்ததாகக் கூறப்படுகிறது. நோனஸின் கூற்றுப்படி, சைப்ரியன் குதிரை மனிதர்கள் சியுசால் பிறந்தனர். அப்ரோடைட் அவரைத் தவிர்த்துவிட்டதால் விரக்தியில், அந்த நிலத்தின் தரையில் அவரது விதைகளைக் கொட்டினார். கிரீஸின் பிரதான நிலப்பகுதியைப் போலல்லாமல், சைப்ரியன் குதிரை மனிதர்கள் எருது கொம்புகளைக் கொண்டிருந்தனர். குதிரை மனிதரின் அரை-மனித, அரை-குதிரை அமைப்பு பல எழுத்தாளர்களை அவர்களை எல்லைக்குட்பட்ட மனிதர்களாகக் கருத வழிவகுத்தது. அவர்கள் மாறுபட்ட கட்டுக்கதைகளில் உள்ளடங்கிய இரண்டு இயல்புகளுக்கு இடையில் சிக்கிக்கொண்டவர்களாக சித்தரிக்கப்படுகின்றனர்.  
ஒரு மூலக் கதையின்படி, குதிரை மனிதர்களுக்கு உறவினர்களாக இருந்த லேபித்களுடனான சண்டை பிரபலமானது. செண்டௌரோமாச்சி என்று அழைக்கப்படும் போர், ஹிப்போடாமியாவின் அரசனானஇக்சியோனின் மகனுமான பிரித்தோசுடன் ஹிப்போடாமியா திருமணம் செய்த நாளில், ஹிப்போடாமியாவையும் மற்ற லாபித் பெண்களையும் தூக்கிச் செல்ல குதிரை மனிதர்கள் முயற்சித்ததால் ஏற்பட்டது. அங்கு இருந்த தீசுசு போரில் பிரித்தௌசுக்கு உதவுவதன் மூலம் லாபித்களுக்கு ஆதரவாக களம் இறங்கினார். குதிரை மனிதர்கள் விரட்டப்பட்டனர் அல்லது அழிக்கப்பட்டனர். எலிசபெத் லாரன்ஸ், குதிரை மனிதர்கள் மற்றும் லேபித்களுக்கு இடையிலான போட்டிகள் நாகரிகத்திற்கும் காட்டுமிராண்டித்தனத்திற்கும் இடையிலான போராட்டத்தை எடுத்துக்காட்டுகின்றன என்று கூறுகிறார்.  
மினோவான் ஏஜியன் உலகில் குதிரைகளின் மீது ஏற்றப்பட்ட நாடோடிகளுக்கு சவாரி செய்யாத கலாச்சாரத்தின் எதிர்வினையிலிருந்து குதிரை மனிதர்களின் யோசனை வந்தது என்று பொதுவான கோட்பாடு கூறுகிறது. அத்தகைய சவாரி செய்பவர்கள் அரை மனிதனாகவும், பாதி விலங்குகளாகவும் தோன்றுவார்கள் என்று கோட்பாடு கூறுகிறது. ஆஸ்டெக்குகள் எசுப்பானிய குதிரைப்படை வீரர்களைப் பற்றி இந்த தவறான எண்ணத்தைக் கொண்டிருந்தனர். புராணங்களில் குதிரை மனிதர்களின் உறவினர்களான தெசலியின் லாபித் பழங்குடியினர், கிரேக்க எழுத்தாளர்களால் குதிரை சவாரியின் கண்டுபிடிப்பாளர்கள் என்று விவரிக்கப்பட்டனர். தெசலியன் பழங்குடியினரும் தங்கள் குதிரை இனங்கள் குதிரை மனிதர்களிலிருந்து வந்தவை என்று கூறினர்.
# ஓல்மியம்(III) குளோரைடு

**ஓல்மியம்(III) குளோரைடு** (Holmium(III) chloride) என்பது HoCl<sub>3</sub> என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும். இது பொதுவான உப்பாக இருந்தாலும் பிரதானமாக ஆய்வுச் செயல்முறைகளில் மட்டுமே பயன்படுத்தப்படுகிறது. ஓல்மியம் ஆக்சைடு போலவே ஓல்மியம்(III) குளோரைடும் நிறம் மாறும் பண்பை வெளிப்படுத்துகிறது. சாதாரண ஒளியில் மஞ்சளாகவும் ஒளிரும் ஒளியில் பிரகாசமான இளஞ்சிவப்பு நிறத்திலும் காணப்படுகிறது.
# ஓல்மியம்(III) குளோரைடு

## தயாரிப்பு

ஓல்மியம் மற்றும் குளோரின் தனிமங்கள் இணைவதால் ஓல்மியம்(III) குளோரைடு உருவாகிறது என்றாலும் ஓல்மியம் ஆக்சைடு மற்றும் அமோனியம் குளோரைடு கலந்த கலவையை 200 முதல் 250 0 செ வெப்பநிலைக்கு சூடுபடுத்தி ஓல்மியம்(III) குளோரைடு தயாரிக்கும் முறையே பொதுவாக பயன்படுத்தப்படுகிறது.:
:Ho<sub>2</sub>O<sub>3</sub> + 6 NH<sub>4</sub>Cl → 2 HoCl<sub>3</sub> + 6 NH<sub>3</sub> + 2 H<sub>2</sub>O
# ஓல்மியம்(III) குளோரைடு

## அமைப்பு

ஓல்மியம்(III) குளோரைட திடநிலையில் YCl3 அடுக்கு படிகவமைப்பில் காணப்படுகிறது.
# 1726

**1726** (MDCCXXVI) ஒரு செவ்வாய்க்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.
# 1726

## நிகழ்வுகள்

- ஏப்ரல் 15 - ஐசாக் நியூட்டன் ஈர்ப்பு விசைக் கொள்கையைத் தாம் எவ்வாறு உருவாக்கினார் என்பதை வில்லியம் ஸ்டூக்கெலி என்பவரிடம் கூறினார்.
- மே 1 - வோல்ட்டயர் நாடு கடத்தப்பட்டு இங்கிலாந்தில் வாழத் தொடங்கினார்.
- அக்டோபர் 26 - ஜோனதன் ஸ்விப்ட்டின் *கலிவரின் பயணங்கள்* புதினம் முதன் முறையாக இலண்டனில் வெளியிடப்பட்டது. ஒரே வாரத்தில் அனைத்துப் பிரதிகளும் விற்று முடிந்தன.
- டிசம்பர் 24 - மொண்டேவீடியோ நகரம் அமைக்கப்பட்டது.
- அலோசியுஸ் கொன்சாகா புனிதராக அறிவிக்கப்பட்டார்.
- பேட்ரசு வைஸ்ட் ஒல்லாந்தர் ஆட்சியின் கீழ் இலங்கையின் ஆளுனராக நியமிக்கப்பட்டார்.
# தமசா ஆறு

**தமசா ஆறு** அல்லது **தோன்ஸ் ஆறு** (*Tamsa River* or *Tons River*), இந்தியாவின் மத்தியப்பிரதேசம் மாநிலத்தின் சத்னா மாவட்டத்தின், கைமூர் மலைத்தொடரில் 610 மீட்டர் உயரத்தில் தமகுண்ட் எனுமிடத்தில் உற்பத்தியாகி, சத்னா மாவட்டம் மற்றும் ரேவா மாவட்டங்களில் வழியாக பாய்ந்து, உத்திரப் பிரதேசம் மாநிலத்தின், பேலன் வழியாக சிர்சா என்ற இடத்தில் கங்கை ஆற்றுடன் இணைகிறது. தமசா ஆற்றின் மொத்த நீளம் 264 கி. மீ., ஆகும். இதனால் இவ்வாற்று நீரின் பாசான பரப்பளவு 16,860 சதுர கிலோ மீட்டர்.
# தமசா ஆறு

## இராமாயணத்தில்

பதினான்கு ஆண்டு காடுறை வாழ்வின் போது, அயோத்தியை விட்டு காட்டிற்கு வந்த முதல் நாளில் ராமர், சீதை மற்றும் இலக்குவன் தமசா ஆற்றங்கரையில் தங்கி, தன்னுடன் வந்திருந்த அயோத்தி மக்களை விட்டு விட்டு, இரவுப் பொழுதில் தமசா ஆற்றைக் கடந்து காட்டினுள் வெகு நீண்ட தொலைவிற்கு பயணித்தனர்.  
வால்மீகி முனிவரின் ஆசிரமம் தமசா ஆற்றின் கரையில் அமைந்திருந்தது. அயோத்தில் இராமரின் முடிசூட்டு விழாவிற்கு பின்னர், ராமரால் காட்டிற்கு அனுப்பப்பட்ட கருவுற்றிருந்த சீதை, அயோத்திலிருந்து 15 கி. மீ., தொலைவிலுள்ள தமசா ஆற்றின் கரையில் உள்ள வால்மீகி முனிவரின் ஆசிரமத்தில் அடைக்கலம் அடைந்து இலவன் மற்றும் குசன் எனும் இரட்டையர்களை பெற்றெடுத்தாள்.
# அலையாத்திப் புடைவிழியன்

**அலையாத்திப் புடைவிழியன்** (***Cerberus rynchops***) என்பது ஒரு நஞ்சில்லா பாம்பு ஆகும். ஆசியா மற்றும் ஆஸ்திரேலியா கண்டங்களில் கடலோரப்பகுதிகளில் காணப்படும். இவற்றின் ஆங்கிலப்பெயரின் (**') தமிழாக்கமாக **நாய்த்தலையன்** அல்லது **உவர்நீர் நாய்த்தலையன்''' என்றும் பயன்படுத்துவதுண்டு.  
பொதுவாக இப்பாம்புகள் சதுப்பு நிலக்காடுகள் , கழிமுகங்கள், நீரோடைகள், குளங்கள், பாசித்திட்டுகள், போன்ற இடங்களிலும், அருகில் உள்ள நிலத்தில் உள்ள வளைகளில் கண்டறியப்பட்டுள்ளது. இவை இரவில் இரை தேடும் விலங்குகள் என்றபோதிலும், சிலசமயம் பகல் நேரத்திலும் இரை தேடும். இதன் முதன்மை உணவு மீன் ஆகும். இவை நீரில் வாழ்ந்தாலும் சுவாசிக்க அவ்ப்போது நீரின் மேற்பரப்புக்கு வரும்.  
இது அச்சுறுத்தப்படும் பொழுது தரையில் எம்பிக்குதித்து பக்கவாட்டுத் திசையில் விரைவாக நெளிந்து செல்லக்கூடியது. இது அலையாத்தி மரங்களில் ஏறக் கூடியது. அவ்வாறு மரத்தில் ஏற பற்றும் தன்மையுடைய வால் கொண்டுள்ளது. இவை தண்ணீர் அல்லது தரையில் 8 முதல் 30 வரையான எண்ணிக்கையில் குட்டிகளை ஈனுவதாக அறியப்படுகிறது.
# அலையாத்திப் புடைவிழியன்

## விளக்கம்

இதன் தலை நாய் போன்ற தோற்றத்தை ஒத்து உள்ளது. மேடுடைய செதில்களுடன், மூன்றடி நீளத்தில் ஐவிரல் தடிமனில் இருக்கும். காரணம் இதன் மேல் தாடை தன்மையாகும். இதன் தலை கழுத்தைவிட அகன்று இருக்கும். இதன் கண்கள் புழுப்பு நிறத்தில் சிறியதாக அழகாக இருக்கும். கண்ணில் நெங்குத்தான கண் பாவையைக் கொண்டிருக்கும். இவற்றின் மேலுடல் ஒரே நிறமாக நீலச்சாம்பல் அல்லது பழுப்பு நிறத்தில் இருக்கும். சில பாம்புகளுக்கு உடலில் தெளிவாகப் புலப்படாத கரிய கோடுகள் கண்ணிலிருந்து தொடங்கிப் பின்னோக்கிச் செல்லும். அடிப்பகுதி வெள்ளையாகவும் தெளிவான கரியபட்டைகள் முன்னும் பின்னும் அமைந்திருக்கும். இதன் வால் பிற கடல் பாம்புகளைப் போல தட்டையாக இல்லாமல் கூர்மையாக இருக்கிறது.
# வான்வழி தொகுப்பு கம்பி

**வான்வழி தொகுப்பு கம்பி** (Aerial bundled cable) என்பது மேல்நிலை மின்கடத்தி இணைப்புகளுக்காக மின் கம்பிகளை ஒரு சேர பொதிந்து பாதுகாப்பாக வீடுகளின் உபயோகத்திற்கு மின்சாரத்தை அனுப்பும் முறையாகும். இதன் உள்பகுதியில் மின் கடத்தி கம்பிகள் பாதுகாப்பாக பிளாஸ்டிக்குகளாலும், மின்கடத்தாப்பொருள்களாலும் இருக்கமாக பொதிந்து வைக்கப்பட்டிருக்கும்.
இந்த வகை மின் கடத்திகளினால் தேவையில்லாத மின் விரயம் ஏற்படாமலும், விபத்துக்கள் ஏற்படாமலும் பாதுகாப்பாக மின்சாரம் பகிர்ந்தளிக்கப்படுகிறது.
# உலக வரலாற்றின் காட்சிகள் (1934)

**உலக வரலாற்றின் காட்சிகள்** (Glimpses of World History) என்பது முன்னாள் இந்தியப் பிரதமரும் இந்திய விடுதலைப்போராட்ட வீரருமான ஜவஹர்லால் நேரு, உலக வரலாறு குறித்துத் தன் மகள் இந்திரா காந்திக்கு எழுதிய கடிதங்களின் தொகுப்பு ஆகும். இக்கடிதங்கள் 1930 மற்றும் 1933 ஆண்டுகளின் இடைப்பகுதியில் எழுதப்பட்டன.
# உலக வரலாற்றின் காட்சிகள் (1934)

## ஜவகர் லால் நேரு எழுதிய வேறு நூல்கள்

- டிஸ்கவரி ஆப் இந்தியா (நூல்)
# பல்லவ எழுத்துமுறை

கைலாசநாதர் கோவில்-இல் உள்ளது. இது பல்லவப் பேரரசின் காலத்தில் c. 700s CE -இல் கட்டப்பட்டது. ]]
**பல்லவ எழுத்துமுறை** தென்னிந்தியாவில் கி.பி. 6 ஆம் நூற்றாண்டில் பல்லவர் காலத்தில் உருவாக்கப்பட்ட பிராமி எழுத்துமுறை ஆகும்.  
தென்-கிழக்காசிய மொழிகளான கவி, பாய்பாயின், பர்மிய மொழி, கமெர், மற்றும் தாய்லாந்தின் தாய் மொழி ஆகியவை பல்லவ எழுத்துமுறையில் இருந்து உருவாவானவை.  
தமிழ் எழுத்துக்கள் தாங்கிய ஓட்டுச்சில்லுகள் மத்திய தரைக் கடலின் மேற்குப்பகுதியான எகிப்து முதல் கிழக்குப்பகுதியில் தாய்லாந்து, வியட்நாம் போன்ற நாடுகள் வரை பல்வேறு இடங்களில் கண்டெடுக்கப்பட்டுள்ளன.  
கோர் ரோரி என்ற ஒமன் நாட்டுப்பகுதியில் தமிழ் பிராமி எழுத்துக்கள் கொண்ட ஓட்டுச்சில்லு 2008 ஆம் ஆண்டு கண்டுபிடிக்கப்பட்டது.
# பல்லவ எழுத்துமுறை

### மெய்யொலி

| க | க1 | க2 | க3 | ங | ச | ச2 | ஜ | ஜ1* | ஞ | ட | ட1* | ட2 | ட3* | ண | த | த1 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| த2 | த3 | ந | ப | ப1 | ப2 | ப3 | ம | ய | ர | ல | வ | ச | ஷ | ஸ | ஹ |  |
| } |  |  |  |  |  |  |  |  |  |  |  |  |  |  |  |  |
# பல்லவ எழுத்துமுறை

### உயிரொலி

| அ | ஆ | இ | ஈ | உ | எ | ஒ | ஐ* | ஔ* |
| --- | --- | --- | --- | --- | --- | --- | --- | --- |
| } |  |  |  |  |  |  |  |  |
# பைலசின் திமோன்

**பைலசின் திமோன் (Timon of Phlius)** அல்லது பிலியசின் திமோன் (; , *gen*.: Τίμωνος; அண். கி.மு320 – அண்.கி.மு 230) ஒரு கிரேக்கர் ஐயுறவுவாத மெய்யியலாளர் ஆவார், இவர் பிர்ரோவின் மாணாக்கர். *Silloi* எனப்படும் எள்ளலியக் கவிதைகளை இயற்றியவர். இவர் பைலசில்பிறந்து மெகாராவுக்குப் புலம்பெயர்ந்தார். பிறகு தன் வீட்டிற்குத் திரும்பிவந்து திருமணம் செய்து கொண்டார். பின்னர் தன் மனைவியுடன் எலிசுக்குச் சென்றார். அங்கு பிர்ரோவைப் பற்றிக் கேள்விப்பட்டு அவர்வழியைத் தொடர்ந்தார். இவர் ஃஎல்லெசுபாண்டிலும் வாழ்ந்தார்.ஏதென்சுக்குச் செல்லும் முன் இவர் சால்சிடோனில் கல்வி கற்பித்தார். ஏதென்சில் தன் இறுதிக் காலம்வரை வாழ்ந்தார். இவர் பல நூல்களை இயற்றியுள்ளார். இவர் கவிதை துன்பியல், எள்ளல், இன்பியல் நாடகங்களை இயற்றியுள்ளார். இவை ஏதுமே இப்போது கிடைக்கவில்லை. இவரது மிகவும் புகழ்பெற்ற படைப்பு *Silloi* என்ற பெயர்பெற்ற மறைந்த, வாழும் மெய்யியலாளர்களை எள்ளும் எழுசீரிலான அடியுள்ள கவிதை நூலாகும். *Silloi* நூல் முழுமையாக்க் கிடைக்கவில்லை. ஆனால் பல பழம்புலவர்கள் அதில் இருந்து மேற்கோள்களை எடுத்தாளுகின்றனர்.
# பைலசின் திமோன்

## பண்பாட்டு மேற்கோள்கள்

சேக்சுபியர் கூறும் *ஏதென்சின் திமோன்* இவருக்கு முன்வாழ்ந்த வேறொருவராகும். என்றாலும் சில ஏதென்சின் திமோனின் மெய்யியல் கூறுகள் சேக்சுபியரின்பால் தாக்கம் விளைவித்துள்ளன.
# சாய் பல்லவி

**சாய் பல்லவி** (*Sai Pallavi*) என்பவர் தென்னிந்தியத் திரைப்பட நடிகை ஆவார். இவர் 1992 ஆம் ஆண்டு மே மாதம் 9 ஆம் நாள் பிறந்தார். இந்திய நடிகையும், நடனக் கலைஞருமான இவர் தென்னிந்திய திரைப்படங்களில் மிகவும் பிரபலமாக பேசப்பட்டு வருகிறார். 2015 ஆம் ஆண்டில் வெளிவந்து மாபெரும் வெற்றிப் படமாக ஓடிய மலையாளத் திரைப்படமான பிரேமம் திரைப்படத்தில் மலர் என்ற கதாபாத்திரத்தில் நடித்ததன் மூலம் பொதுமக்களின் கவனத்தை இவர் ஈர்த்தார். பின்னர் இதைத் தொடர்ந்து 2016 ஆம் ஆண்டில் வெளியான கலி என்ற திரைப்படத்தில் துல்கர் சல்மானுடன் இணைந்து நடித்தார். வருண் தேச்சுடன் இணைந்து பானுமதி என்ற கதாபாத்திரத்தில் காதல் படமான பிடாவில் நடித்ததன் மூலம் 2017 இல் தெலுங்கு திரைப்பட உலகில் அறிமுகமானார். தொலைக்காட்சியில் பிடா திரைப்படம் ஒளிபரப்பப்பட்டபோது தொலைக் காட்சிகளுக்கான தரவரிசையில் ஐந்தாவது முறையாக அதிகபட்ச இலக்கு அளவீட்டுப் புள்ளியை எட்ட இப்படம் காரணமாக இருந்தது. 2021-2023 ஆம் ஆன்டுக்கான கலைமாமணி விருதை தமிழக அரசு இவருக்கு வழங்கி சிறப்பித்தது.
# சாய் பல்லவி

## தொடக்க கால வாழ்க்கை

தமிழ்நாட்டிலுள்ள கோயம்புத்தூரில் படுகர் குடும்பம் ஒன்றில் செந்தாமரை கண்ணன் மற்றும் ராதா கண்ணன் ஆகியோருக்கு மகளாக சாய் பல்லவி பிறந்தார். இவருடைய தங்கை பூஜா கண்ணனும் ஒரு திரைப்பட நடிகை ஆவார். இவரது சொந்த ஊர் நீலகிரி மாவட்டத்திலுள்ள கோத்தகிரி ஆகும். சாய் பல்லவி வளர்ந்தது, கல்வி கற்றது அனைத்தும் கோயம்புத்தூர் ஆகும்.கோயம்புத்தூர் இல் உள்ள அவிலா பெண்கள் கான்வென்ட் பள்ளியில் தனது பள்ளிப் படிப்பை முடித்தார். சியார்சியாவில் திபிலீசி அரசு மருத்துவப் பல்கலைக்கழகத்தில் தனது மருத்துவப் படிப்பை 2016 ல் முடித்தும் இந்தியாவில் மருத்துவராகப் பயிற்சி செய்ய இவர் பதிவு செய்யவில்லை. பின்னர் 31 ஆகத்து 2020 அன்று தன்னுடைய வெளிநாட்டு மருத்துவத் தேர்வை திருச்சியில் எழுதினார். இவருடைய தாய்மொழி படுக மொழி ஆகும், அதனைத் தவிர்த்து [தமிழ், ஆங்கிலம், இந்தி மற்றும் சியார்சிய மொழி ஆகியவற்றில் புலமை பெற்று விளங்குகிறார். இவர் தெலுங்குத் திரைப்படத்துறையில் பிரபலமடையத் தொடங்கிய பின்னர் தெலுங்கு மொழியிலும் நன்கு பேச கற்றுக்கொண்டார்
# சாய் பல்லவி

## வாழ்க்கைப் பணி

சாய் பல்லவி ஒரு நேர்காணலில், தான் பயிற்சி பெற்ற நடனக் கலைஞராக இல்லாவிட்டாலும், நடனம் சம்பந்தப்பட்ட ஏதாவது ஒன்றை செய்ய விரும்புவதாக கூறினார் , இவர் தனது பள்ளி கல்லூரி காலங்களில் பல நடனப் போட்டிகளில் கலந்து கொண்டுள்ளார், நடனத்தின் மீது இவருக்கு இருந்த ஈர்ப்பால் தன் தாயின் ஆதரவோடு,இவர் 2008 ஆம் ஆண்டு தமிழ் தொலைக்காட்சியான விஜய் தொலைக்காட்சி<nowiki/>யில் நடைபெற்ற உங்களில் யார் அடுத்த பிரபுதேவா என்ற நிகழ்நேர நடனநிகழ்ச்சியில் பங்கேற்றார். 2009 இல் தெலுங்கு தொலைக்காட்சியான இடிவியில் தி அல்டிமேட் டான்ஸ் என்ற நிகழ்ச்சியிலும் பங்கேற்றார்.
# சாய் பல்லவி

## திரைப்பட வாழ்க்கை

தொடக்கத்தில் சாய் பல்லவி ,2005இல் நடிகர் பிரசன்னா நடிப்பில் வெளியான கஸ்தூரி மான் மற்றும் 2008ல் நடிகர் ஜெயம் ரவி கதாநாயகனாக நடித்த தாம் தூம் படங்களிலும் குழந்தை நட்சத்திரமாக நடித்துள்ளார், மற்றும் சில விளம்பரங்களிலும் நடித்துள்ளார். 2014 ஆம் ஆண்டில் சியார்சியா<nowiki/>விலுள்ள திபிலீசி<nowiki/>யில் சாய் மருத்துவம் படித்துக் கொண்டிருந்தபோது மலையாள<nowiki/>இயக்குநர் அல்போன்சு புத்திரன், 2015 ஆம் ஆண்டு வெளிவந்த தன்னுடைய பிரேமம் மலையாளப் படத்தில் மலர் என்ற ஆசிரியர் கதாபாத்திரத்தில் நடிப்பதற்கு வாய்ப்பு கொடுத்தார். மலையாள நடிகர் நிவின் பாலி கதாநாயகனாக நடித்து இருந்தார். கல்லூரியின் விடுமுறை நாட்களில் மட்டும் சாய் பல்லவி படத்தில் நடித்துக் கொடுத்தார். படப்பிடிப்பு முடிந்ததும் சாய் பல்லவி மீண்டும் கல்லூரிக்குத் திரும்பிவிடுவார். அந்த ஆண்டில் சாய் பல்லவி பிலிம்பேரின் சிறந்த அறிமுக பெண் நடிகை உள்ளிட்ட பல விருதுகளை வென்றார்.  
2015 ஆம் ஆண்டில் சாய் பல்லவி தன்னுடைய இரண்டாவது திரைப்படமான கலியில் நடித்தார். இப்படம் 2016 இல் வெளியிடப்பட்டது..  
ஒரு கணவனின் பொல்லாத கோபத்திற்கு ஆளாகும் அஞ்சலி என்ற இளம் மனைவியாக சாய் இப்படத்தில் நடித்தார், மலையாளத்தில் சிறந்த நடிகைக்கான பிலிம்ஃபேர் விருதிற்காக இவருடைய பெயர் பரிந்துரைக்கப்பட்டது..  
2017 ஆம் ஆண்டு தெலுங்கில் சேகர் கம்முலாவின் பிடே என்ற திரைப்படத்தில் தெலுங்காணாவிலிருந்து வரும் பானுமதி என்ற சுதந்திரமான கிராமத்துப் பெண் கதாபாத்திரத்தில் நடித்து அறிமுகமானார்..  
இயக்குநர் ஏ.எல். விசயின் கரு என்ற திரைப்படம் இவருக்கு அடுத்த படமாக அமைந்தது. தெலுங்கு, தமிழ் ஆகிய இரண்டு மொழிகளில் இத்திரைப்படம் எடுக்கப்பட்டது.
# சாய் பல்லவி

## நடித்த திரைப்படங்கள்

| **ஆண்டு** | **திரைப்படம்** | **கதாபாத்திரம்** | **மொழி** | **குறிப்புகள்** |
| --- | --- | --- | --- | --- |
| 2005 | கஸ்தூரி மான் | கல்லூரி மாணவி | தமிழ் | குறிப்பிடப்படாத பாத்திரம் |
| 2008 | [[தாம் தூம் | கங்கனாவின் தோழி | தமிழ் | குறிப்பிடப்படாத பாத்திரம் |
| 2015 | பிரேமம் | மலர் (ஆசிரியர்) | மலையாளம் | முதல் மலையாள படம் |
| 2016 | கலி | அஞ்சலி | மலையாளம் | மலையாள படம் |
| 2017 | ஃபிதா | பானூமதி | தெலுங்கு | முதல் தெலுங்கு படம் |
| மிடில் க்லாஸ் அப்பாயி | பல்லவி/சின்னி | தெலுங்கு | தெலுங்கு படம் |  |
| 2018 | கரு | துளசி | தமிழ் | முதல் தமிழ் படம் |
| கனம் | துளசி | தெலுங்கு | தெலுங்கு படம் |  |
| மாரி 2 | ஆனந்தி | தமிழ் | தமிழ் படம் |  |
| என் ஜி கே | கீதா குமாரி | தமிழ் | தமிழ் படம் |  |
| ஹனு ராகவபுடி யின்  
பெயர் வைக்கப்படாத படம் | தெலுங்கு | தெலுங்கு படம் |  |  |
| 2018 | பாடி பாடி லீஷ் மனசு | வைசாலி | தெலுங்கு | தெலுங்கு படம் |
| 2022 | ஷ்யாம் சிங்கா ராய்ரூபாய் | மைத்ரீ |  |  |
| *கார்கி* | கார்கி | தமிழ் |  |  |
| 2024 | *அமரன்* | இந்து ரெபேக்கா வர்கீஸ் | தமிழ் |  |
# புல்விரியன்

**புல்விரியன்** (Bamboo pit viper) என்பது ஒரு நஞ்சுள்ள பாம்பு இனமாகும். இவை தென் இந்தியாவில் காணப்படுகின்றன. இதற்கு கிளையினங்கள் இருப்பதாக இதுவரை அங்கீகரிக்கப்படவில்லை.
# புல்விரியன்

## புவியியல் எல்லை

இந்த பாம்புகள் தென் இந்தியாவில் காணப்படுகின்றன. இது அரிதாக மராட்டியத்தின் ஹரிஷ்சந்த்ரகாட் மலைப்பகுதிகளிலும், மேற்கு தொடர்ச்சி மலைத்தோடரைச் சேர்ந்த மராட்டியத்தின் அக்க சயாத்திரி பகுதிகளிலும் காணப்படுகிறது.
# புல்விரியன்

## வாழ்விடம்

இப்பாம்புகள் நீரோடைகளுக்கு அருகில் உள்ள மூங்கில்செடிகள் அடர்ந்த காட்டுப் பகுதிகள் போன்ற இடங்களில் காணப்படுகின்றன.
# புல்விரியன்

## நடத்தை

இவை மரங்களைச் சார்ந்து வாழக்கூடிய இரவாடிகள் ஆகும். இவற்றிற்கு அச்சுறுத்தல் ஏற்படும் போது, கடிக்கத் தயங்காது.
# புல்விரியன்

## உணவு

இது உணவாக பல்லிகள் சிறு பறவைகள் போன்றவற்றை உட்ககொள்கிறது..
# புல்விரியன்

## இனப்பெருக்கம்

இவை தன் உடலுக்குள்ளேயே முட்டையை வைத்திருந்து பொரித்து பாம்புகளை ஈனும். பெண் பாம்புகள் ஆறு முதல் பதினோறு குட்டிகளை ஈனும். குட்டிகள் நீளம் 4.5 அங்குளம் வரை இருக்கும்.
# தேனீப்போலி நுதலி

**தேனீப்போலி நுதலி** என்பது ***ஓஃபிரிசு ஏப்பிஃபெரா*** (*Ophrys apifera*) என்ற அறிவியற் பெயர் கொண்ட பல்லாண்டு வாழும் ஒரு பூச்செடியாகும்.
# தேனீப்போலி நுதலி

## உருவமைப்பு

தேனீப்போலி நுதலி 15 முதல் 50 செ.மீ. உயரம்வரை வளரக்கூடியது. வறட்சி தாங்கக்கூடிய இச்செடி கூதிர்காலத்தில் கொழுந்து விட்டு குளிர்காலத்தில் மெள்ள வளரும். அடியிலைகள் முட்டைவடிவிலும் சாய்ந்த ஈட்டிவடிவிலும் மேலிலைகளும் பூவடியிலைகளும் முட்டை-ஈட்டிவடிவிலும் இருக்கின்றன. ஏப்பிரல் முதல் சூலை மாதம்வரை பன்னிரண்டு பூக்கள்வரை பூக்கும். மலர்கள் பெரிய புல்லியிதழ்களையும், நடுவில் பச்சைத்தண்டும் கொண்டிருக்கின்றன. சிற்றுதட்டுப்பகுதி மும்மடல் கொண்டிருக்கும். அவற்றின் அமைப்பு தேனீக்களைப்போலவே இருக்கிறது. இதன் தேனீயைப் போன்ற தோற்றத்தால் இப்பெயர்பெற்றது.
# தேனீப்போலி நுதலி

## இனப்பெருக்கம்

இந்த தேனீப்போலிப்பேரினத்தைச்சேர்ந்த சிற்றினங்களில் இவைமட்டுமே தன்மகரந்தச்சேர்க்கைமூலம் இனப்பெருக்கத்தில் ஈடுபடுகிறது. நடுத்தரைக்கடலருகே சில பகுதிகளில் இருக்கும் மற்ற இனங்கள் சிலவகை தேனீக்களை ஈர்த்து அவற்றின்வழியாக இனப்பெருக்கம் ஏற்படுகிறது. ஆண் ஈக்கள் இம்மலர்களை பெண்ணீக்கள் என்றெண்ணி உறவுகொள்ள முயலும்போது மகரந்தத்தூள் அப்பிக்கொண்டு ஒரு மலரிலிருந்து மற்றொரு மலருக்கு எடுத்துச்செல்லப்படுகிறது. இதை பொய்க்கலவி என்பர்.
# தேனீப்போலி நுதலி

## கலாச்சாரம்

**தேனீப்போலி நுதலி** என்பது பெட்போர்ட்ஷியரின் கலாச்சார மலராகும்.
# தேனீப்போலி நுதலி

## வெளியிணைப்புகள்

-
-
- Biolib
- Ophrys apifera
# விசயேந்திர சரசுவதி

**விசயேந்திர சரசுவதி** அல்லது **சிறி சங்கர விஜயேந்திர சரஸ்வதி சுவாமிகள்** (*Sri Vijayendra Saraswati Swamigal 1969, மார்ச் 13*), என்பவர் காஞ்சி காமகோட்டி பீடத்தின் 70 வது சங்கராச்சாரியார் (இளைய பீடாதிபதி) ஆவார்.
# விசயேந்திர சரசுவதி

## பிறப்பு

**சங்கரநாராயணன்** எனும் இயற்பெயராக கொண்டுள்ள இவர், தமிழ்நாட்டின் வடகிழக்கு மாவட்டமான திருவள்ளூர் மாவட்டத்திலுள்ள "தண்டலம்" எனும் கிராமத்தில், 1969 ஆம் ஆண்டு, மார்ச் 08 இல் பிறந்தவர். பெற்றோர் கிருட்டிணமூர்த்தி அம்பலட்சுமி தம்பதியினர். ஒன்றை எழுதினார்.
- இவர் வயோதிகம் அடைந்த தாயையும், தந்தையையும், மற்றும் பெரியோரையும் மதித்துப் பணியும்போதுதான் ஆன்மீகம் ஆரம்பமாகின்றது என்றவர்.
- 2010-ஆம் வருடம், மே மாதம் 20 ஆம் நாள், சிறி விசயேந்திர சரசுவதி சுவாமிகள், காஞ்சிபுரம் அருகேயுள்ள சிறுகரும்பூர் எனும் கிராமத்தில் உள்ள சிவாலயத்திற்குச் சென்றபோது, 10-ஆம் நூற்றாண்டு காலத்தைச் சேர்ந்த கல்வெட்டு ஒன்றைக் கண்டுபிடித்தார்.
# விசயேந்திர சரசுவதி

## சர்ச்சைகள்

காஞ்சிபுரம் கோயில் நிர்வாகி சங்கரராமன் கொலைவழக்கில், காஞ்சி சங்கர மடம் இளைய மடாதிபதி விசயேந்திர சரசுவதியை 25 ஆவது குற்றவாளியாக கருதி, 2005, சனவரி 10 ஆம் நாள் திங்கட்கிழமை அன்று காஞ்சி சங்கரமடத்தில் வைத்து தமிழக காவல் துறையால் கைது செய்யப்பட்டார். புதுச்சேரி சிறப்பு நீதிமன்றத்தில் நடைபெற்ற சங்கரராமன் கொலை வழக்கில், அவர் மீதான குற்றம் உறுதி செய்யப்படாததால், 27 நவம்பர் 2013 அன்று கொலை வழக்கிலிருந்து விசயேந்திர சரசுவதி சங்கராச்சாரியார் விடுவிக்கப்பட்டார். சினிமா நடிகை சுவர்ணமால்யாவோடு இவரும், இவரது தம்பியும் தொடர்பிலிருந்ததாக போலீசார் துப்பறிந்து விசாரித்தனர்  
பிப்ரவரி 2021 அன்று ராமேசுவரம் கோயில் ஆகம விரோதமாக கருவறை நுழைவுப்போராட்டம் விசயேந்திரர் தலைமையில் நடைபெற்றது. இதில் குருமூர்த்தி மற்றும் ஹெச்.ராஜா ஆகியோர் பங்கேற்று வெற்றிகரமாக நுழைந்து பூஜைகளை நடத்தினர். அன்று அங்குள்ள படிக லிங்கம் உடைந்தது, விசயேந்திரரால்தான் என்றும், அவரே திருடிச்சென்றார் என்றும் பேச இது காரணமாயிற்று.
# விசயேந்திர சரசுவதி

## இதனையும் காண்க

- காஞ்சி சங்கர மடம்
- சந்திரசேகர சரசுவதி - 68வது காஞ்சி சங்கர மட பீடாதிபதி
- செயந்திர சரசுவதி - 69வது காஞ்சி சங்கர மட பீடாதிபதி
- சத்ய சந்திரசேகரேந்திர சரஸ்வதி -71வது காஞ்சி சங்கர மட பீடாதிபதி
# சித்தரன்னா

**சித்தரன்னா** ( கருநாடகத்தில்) அல்லது ** புளிஹோரா / சித்ரன்னம் **( ஆந்திராவிலும் தெலுங்கானாவிலும்) அல்லது** தாளித்த சாதம்** ( தமிழகத்தில்) என்றழைக்கப்படும், இந்த உணவு தென்னிந்தியாவின் மாநிலங்களில் பரவலாக சமைக்கப்படும் உணவு வகையாகும். இது புளியோதரை போன்று தயாரிக்கப்படும் ஒரு உணவாகும், ஆனால் இது வேறு சுவை தரக்கூடியதாகும்.. வடக்குக் கடலோர ஆந்திராவில் இதனை *சட்டி* எனவும் அழைக்கின்றனர்.  
சாதம் (வேகவைத்த அரிசி), நிலக்கடலை, எலுமிச்சை, புளி கொண்டு தயாரிக்கப்படும் இவ்வகையான உணவு சிலசமயங்களில் மீதமான பழைய சாதத்தைக் கொண்டு செய்யப்படும். இரவு மீதமான சாதத்தை, காலையில் இவ்வாறு சமைப்பதால் இதனை சித்தரன்னா என்று அழைக்கின்றனர்.
# பவர் ரேஞ்சர்ஸ் மிஸ்டிக் ஃபோர்ஸ்

***பவர் ரேஞ்சர்ஸ் மிஸ்டிக் ஃபோர்ஸ்*** (Power Rangers Mystic Force) என்பது அமெரிக்கத் தொலைக்காட்சித் தொடராகும். இது *பவர் ரேஞ்சர்ஸ்* என்னும் சூப்பர்ஹீரோ கதைத் தொடரின் பதினான்காவது தொடராகும்.
# பவர் ரேஞ்சர்ஸ் மிஸ்டிக் ஃபோர்ஸ்

## கதாப்பாத்திரங்கள்

தொடரின் நாயகர்களான ரேஞ்சர்களும் அவர்களின் பெயர்களும்.  
- சிவப்பு ரேஞ்சர் - நிக்
- மஞ்சள் ரேஞ்சர் - சிப்
- பச்சை ரேஞ்சர் - சாண்டர்
- நீல ரேஞ்சர் - மேடி
- பிங்க் ரேஞ்சர் - விடா  
- வெள்ளை ரேஞ்சர் - உடோனா
- வொல்ஃப் ரேஞ்சர் - லியன்போ
- சோலாரிஸ் நைட் - டேகரான்
# பவர் ரேஞ்சர்ஸ் மிஸ்டிக் ஃபோர்ஸ்

## கதாப்பாத்திரங்கள்

### ரேஞ்சர்களுடன் இருப்போர்

- பாதுகாவலர் - கிளேர், கிளேரின் அம்மாவான நீலா
- ஜெஞ்சி
- டோபி
- பீனியஸ்
- லீலீ
- நிக்கி
# பவர் ரேஞ்சர்ஸ் மிஸ்டிக் ஃபோர்ஸ்

## கதாப்பாத்திரங்கள்

### தீயவர்கள்

- மார்ட்டிகான்
- இம்பீரியஸ்
- கொராக்
- நெக்ரொலாய்
- ஆக்டோமஸ்
- மேக்மா
- ஆகுலஸ்
- செர்பென்டியா
- மெகாஹார்ன்
- ஹெக்கடாய்டு
- கெக்கார்
- மட்டூம்போ
- இட்டாசிஸ்
- பிளாக் லேன்ஸ்
- ஸ்கல்பின்
# பூம்புகார் கப்பல் போக்குவரத்துக் கழகம்

**பூம்புகார் கப்பல் போக்குவரத்துக் கழகம்** (Poompuhar Shipping Corporation Limited), தமிழ்நாடு அரசின் பொதுத்துறை நிறுவனம் ஆகும். இந்நிறுவனத்தின் கப்பல்கள், தமிழ்நாடு மின்சார வாரியத்தின் அனல் மின் நிலையங்களுக்குத் தேவையான நிலக்கரியை வெளிநாடுகளிலிருந்து ஏற்றி வருகிறது. மேலும் சுற்றுலா தலங்களில் குறிப்பாக கன்னியாகுமரியின் விவேகானந்தர் பாறை மற்றும் திருவள்ளுவர் சிலைக்கும் சுற்றுலா பயணிகளை விசைப்படகுகளில் ஏற்றிச் செல்கிறது.
# பிரம்பானான் கோயில்

**பிரம்பானான் கோயில்** (ஆங்கிலம்: *Prambanan*; இந்தோனேசியம்: *Candi Prambanan*; *Candi Rara Jonggrang*; ஜாவானியம்: ꦫꦫꦗꦺꦴꦁꦒꦿꦁ) என்பது ஒன்பதாம் நூற்றாண்டில் இந்தோனேசியா, ஜாவாவில் அமைக்கப்பட்ட இந்து ஆலயம் ஆகும். இந்தக் கோயிலின் வளாகம், உலகப் பாரம்பரியக் களங்களில் ஒன்றாக, யுனெஸ்கோவால் தரம் உயர்த்தப்பட்டு உள்ளது.  
இக்கோயிலின் மைய விமானம் 47 மீ (154 அடி) உயரத்தில் உள்ளது. தென்கிழக்காசியாவின் மிகபபெரிய இந்துக் கோயில்களில் ஒன்றாக விளங்கும் இந்தக் கோயில், ஒவ்வோர் ஆண்டும் பல்லாயிரக் கணக்கான உல்லாசப் பயணிகளைக் கவரும் இடமாகவும் திகழ்கின்றது.  
முதலில் சிவனுக்காக கட்டப்பட்ட இந்த ஆலயம், ஆரம்பத்தில் "சிவக்கிரகம்" என்று அழைக்கப்பட்டது என்பதை இக்கோயிலில் உள்ள பொ.பி 856-ஆம் ஆண்டு "சிவக்கிரகக் கல்வெட்டு" கூறுகின்றது. பிற்காலத்தில், இதன் இருபுறமும் திருமால், பிரமன் ஆகியோருக்கு ஆலயம் எழுப்பப்பட்டு, தற்போதுவரை, மும்மூர்த்திகள் கோயிலாக இனங்காணப்பட்டு வருகின்றது.
# பிரம்பானான் கோயில்

## வரலாறு

ஒன்பதாம் நூற்றாண்டு பௌத்த வம்சமான சைலேந்திர வம்சத்துக்குப் போட்டியாக, இந்து வம்சமான சஞ்சய வம்சத்தால் அமைக்கப்பட்டதே இந்தப் பிருமாண்டமான இந்துக் கோயில் ஆகும்.  
இந்தக் கோயிலின் கட்டமைப்பானது, மத்திய ஜாவாவின் மாதரம் இராச்சியத்தில், மகாயான பௌத்தத்தின் வரவால் வீழ்ச்சியடைந்திருந்த இந்து அல்லது சைவ சமயம், பழையபடிக்கு முன்னிலைக்கு வர ஆரம்பித்ததைச் சுட்டுவதாக ஆய்வாளர்கள் சொல்கின்றனர்.  
இந்த ஆலயத்தை அமைத்தவர், சஞ்சய வம்ச மன்னன் ராக்காய் பிக்கத்தான் என்று அறியப் படுகின்றார். கிபி 850 அளவில் ஆரம்பமான இதன் கட்டுமானம், மன்னன் லோகபாலா, பாலிதுங் மகாசம்பு மன்னர்களால் முடிக்கப்பட்டது. அதன் பின்னர், இக்கோயில், தட்சன், துலோதுங் முதலான பிற்கால மன்னர்களால் விரிவாக்கம் பெற்றிருக்கின்றது.
# பிரம்பானான் கோயில்

## வரலாறு

### ஈசான வம்சத்தின் சிந்தோக் மன்னன்

930-ஆம் ஆண்டுகளில், ஈசான வம்சத்து இம்பு சிந்தோக் மன்னனால் மாதரம் அரசு, கிழக்கு ஜாவாவிற்கு இடமாற்றம் செய்யப்பட்டது. அதை அடுத்து, பிரம்பானான் வளாகமும் பொலிவு இழக்கத் தொடங்கியது. பின்பு முற்றாகக் கைவிடப்பட்ட பிரம்பானான் ஆலயம், பதினாறாம் நூற்றாண்டில் இடம்பெற்ற நிலநடுக்கம் ஒன்றினால் மேலும் பெருத்த சேதம் அடைந்தது. சிதைந்த அந்தப் பிரமாண்டக் கோயில் இடிபாடுகள் உள்ளூர்வாசிகளை அச்சுறுத்தின. அத்துடன், கோயில் வளாகத்தைப் பற்றி சுவாரசியமான மீமாந்தக் கதைகளும் உருவாகின.  
சிதைந்துபோய் காட்டுக்குள் உடைந்து அழிந்த நிலையில் இருந்த பெருங்கோயில் பற்றி உள்ளூர்வாசிகள் அறிந்திருந்தாலும், அதன் வரலாற்று முக்கியத்துவத்தை அறிந்திருக்கவில்லை. இப்பகுதியில் கிடைத்த சிற்பங்களையும் கற்களையும் எடுத்துச் சென்று, அலங்காரப் பொருட்களாகவும் கட்டுமானங்கள் அமைக்கவும் பயன்படுத்துவது மட்டும் தொடர்ந்தது.  
1918-ஆம் ஆண்டு, எஞ்சிய சிதைவுகளைப் பாதுகாத்து சீரமைக்கும் பணியை, அப்போது சாவகத்தை ஆட்சி செய்த கிழக்கிந்திய இடச்சு அரசு ஆரம்பித்தது. 1953-இல், பிரதான ஆலயமான சிவன் கோயில் முற்றாக மீளமைக்கப்பட்டு, சுகர்ணோவால் திறந்துவைக்கப்பட்டது.
# பிரம்பானான் கோயில்

## கோயில் வளாகம்

முன்பு பிரம்பானான் வளாகத்தில் 240 பரிவாரக் கோயில்கள் இருந்ததாகச் சொல்லப்பட்டாலும் அவற்றில் இரண்டைத் தவிர மற்ற எல்லாம் சிதைந்தொழிந்து போய், அத்திவாரம் மட்டுமே காணப்படுகின்றது.  
தற்போது 240 கோயில்கள் காணப்படும் பிரம்பானான் வளாகத்தில் பின்வருவன முக்கியமான ஆலயங்கள்:  
1. **3 திரிமூர்த்திகள் கோயில்கள்**
1. **3 வாகனக் கோயில்கள்**: நந்தி தேவர், கருடன், அன்னம் ஆகிய வாகனங்களுக்கு அமைக்கப்பட்டது.
1. **2 அபித் கோயில்கள்**: திரிமூர்த்தி மற்றும் வாகனக் கோயில்களுக்கிடையே வட தென்புறங்களிலுள்ள இரு ஆலயங்கள்.
1. **4 கெளிர் கோயில்கள்**: உள்வீதியின் நான்கு வாயில்களையும் அண்மித்துள்ள சிற்றாலயங்கள்.
1. **4 பாதொக் கோயில்கள்**:உள்வீதியின் நான்கு மூலைகளிலுமுள்ள சன்னதிகள்.
1. **224 பரிவாரக் கோயில்கள்**: பெரிய கோயிலைச் சுற்றி, சற்சதுரமாக நான்கு வரிசைகளில்: 44, 52, 60, 68 என்று அமைந்த சிற்றாலயங்கள்  
பிரம்பானானின் மத்தியிலுள்ள மும்மூர்த்திகளுக்கான முக்கோயில்களில், பழமையானதும், உயரமானதும் பெரியதும், மத்தியிலுள்ள சிவன் கோயில் ஆகும். இவ்வாலயச் சுற்றுப் பிரகாரத்தில், இராமாயணக் காட்சிகள் செதுக்கப்ப்பட்டுள்ளன; அவையே இதன் சிறப்பு அம்சமாகும்.  
இக்கோயிலின் மத்தியில் 3 மீ உயரமான மகாதேவர் சிவபெருமான் கம்பீரமாக நிற்கின்றார். அதைச் சுற்றியுள்ள மூன்று கோட்டங்களில், கணேசன், துர்க்கை, அகத்தியர் ஆகியோர் அருள்பாலிக்கின்றனர். இங்குள்ள துர்க்காதேவி, ராரா யோங்ரோங் ("மெல்லியலாள்") எனும் புகழ்பெற்ற சாவக இளவரசியொருத்தியின் நாட்டுப்புறக்கதையுடன் தொடர்புடையவள். சிவன் கோயிலுக்கு முன்னுள்ள நந்தி வாகனக் கோயிலில், சந்திரன், சூரியன் ஆகியோருக்கும் சிற்பங்கள் உள்ளன.
# பிரம்பானான் கோயில்

## சுற்றுலாப் பயண மையம்

இந்தோனேசியாவின் மிக முக்கியமான சுற்றுலாக் கவர்ச்சி இடங்களில் ஒன்றாகப் பிரம்பானான் கோயில் வளாகம் திகழ்கின்றது. ஜாவா மற்றும் பாலி இந்துக்கள்; தம் சமயச் சடங்குகளைப் பிரம்பானான் பகுதியில் தொடர்வதற்கு அனுமதி அளிக்கப்பட்டுள்ளது. பிரம்பானான் ஆலயத்தில் அமைக்கப்பட்டுள்ள திரிமூர்த்தி திறந்தவெளி அரங்கில், ஒவ்வொரு பூரணையிலும் இடம்பெறும், ஜாவானிய பாரம்பரிய இராமாயண நடனம், இன்றும் சுற்றுலாப் பயணிகளைக் கவரும் அரங்காடல் நிகழ்வாகத் திகழ்கின்றது.  
2006-இல் யோக்யகர்த்தாவில் ஏற்பட்ட பூகம்பத்தால் இந்த ஆலயம் பலத்த சேதமடைந்தது. அதனால் ஆலயத்தின் சில பாகங்களுக்குள் நுழைய, வருகையாளர்களுக்குத் தடை விதிக்கப்பட்டுள்ளது. 13 பெப்ரவரி 2014-இல் குமுறிய கெலுட் எரிமலையின் சாம்பல் பாதிப்பால், இக்கோயில் வளாகம் மூடப்பட்டது. எனினும், சில நாட்களிலேயே மீண்டும் திறக்கப்பட்டது.
# பிரம்பானான் கோயில்

## மேலும் பார்க்க

- அங்கோர் வாட்
- இந்தோனேசிய இந்துநெறி
# பிரம்பானான் கோயில்

## உசாவியவை

- Ariswara, third edition (1993) (English translation by Lenah Matius) *Prambanan*, Intermasa, Jakarta,
- Bernet Kempers, A.J. (1959) *Ancient Indonesian art* Cambridge, Mass. Harvard University Press.
- Dumarcay, Jacques. (1989) (Edited and translated by Michael Smithies) *The temples of Java*, Singapore: Oxford University Press.
- Holt, Claire (1967) *Art in Indonesia: Continuities and change* Ithaca, N.Y. Cornell University Press.
- Jordaan, Roy http://www.iias.nl/iiasn/iiasn6/southeas/jordaan.html Prambanan 1995: A Hypothesis Confirmed
- Leemans, C. (1855) *Javaansche tempels bij Prambanan* BKI, vol.3. pp.&nbsp;1–26
# பாரத ஓவர்சீசு வங்கி

**பாரத ஓவர்சீசு வங்கி** இந்தியாவின் சென்னையை தலைமையிடமாகக் கொண்டு செயற்பட்டுவந்த இந்திய தனியார்த் துறை வங்கியாகும். 2007ஆவது ஆண்டில் இவ்வங்கி, இந்தியன் ஓவர்சீஸ் வங்கியுடன் இணைக்கப்பட்ட போது, இவ்வங்கியில் பணியாற்றிய பணியாளர்களையும், சொத்துகள் மற்றும் இதன் வைப்புகளையும் இந்தியன் ஓவர்சீஸ் வங்கி தன்னகத்தே இணைத்துக் கொண்டது.
# பாரத ஓவர்சீசு வங்கி

## தொடக்கம்

பாரத ஓவர்சீசு வங்கி, பாங்காக்கில் இயங்கிய இந்தியன் ஓவர்சீஸ் வங்கியின் கிளையை கையகப்படுத்தும் பொருட்டு தொடங்கப்பட்டது. வெளிநாடுகளில் கிளைகளைத் துவங்க, இந்திய ரிசர்வ் வங்கி அனுமதியளித்த ஒருசில இந்திய வங்கிகளில் இதுவும் ஒன்றாகும். மேலும் இது ஒன்றே தாய்லாந்து நாட்டில் கிளைகள் தொடங்கிய இந்திய வங்கியாகும்.
# பாரத ஓவர்சீசு வங்கி

## இணைப்பு

பாரத ஓவர்சீசு வங்கி, ஏழு இந்திய வங்கிகளால் இணைந்து தொடங்கப்பட்டது. கீழ்க்காணும் ஏழு வங்கிகள், இவ்வங்கியின் உரிமையாளர்களாகும். அவையாவன: (உரிமையின் அளவு விழுக்காட்டில் உள்ளது) இந்தியன் ஓவர்சீஸ் வங்கி (30%), ராஜஸ்தான் வங்கி (16%), வைசியா வங்கி (14.66%), கரூர் வைசியா வங்கி (10%), பெடரல் வங்கி (19.67%), சௌத் இந்தியன் வங்கி (10%), கர்நாடக வங்கி (8.67%). ஆனால், 2007ஆவது ஆண்டில் இவ்வங்கியின் மொத்த உரிமையையும் இந்தியன் ஓவர்சீஸ் வங்கியே வாங்கிக் கொண்டது.
# ஏலம் (வணிகம்)

**ஏலம்** (*Auction*) என்பது ஒரு வெளிப்படையான வர்தக முறையாகும். இவ்வழக்கம் பழங்காலந்தொட்டே இருந்துவருவதாகும். உலகில் பலவித ஏலமுறைகள் உள்ளன.
# ஏலம் (வணிகம்)

## பழங்காலத்தில்

ஒரு காலத்தில் திடகாத்திரமான அடிமை ஆண்கள், அழகான பெண்கள் ஆகியோர் ஏலம் விடப்பட்டனர்.
# ஏலம் (வணிகம்)

## தற்காலத்தில்

பிரபலமானவர்கள் பயன்படுத்திய பொருட்கள், பழங்கால அரிய பொருட்கள் ஆகியவற்றையும் ஏலம் இடுகின்றனர். கடன் கேட்பவர்களிடம் வங்கிகள் அடமானம் வைத்துக்கொண்டு கடன் அளிக்கின்றன. கடன் திருப்பி செலுத்தப்படாவிட்டால் பிணையம் வைக்கப்பட்ட நகையையோ அல்லது சொத்தையோ ஏலம்விடுவர்.
# ஏலம் (வணிகம்)

## ஏலமுறைகள்

### வெளிப்படையான கேட்பு ஏலம்

**ஆங்கிலேய ஏலம்** என்று அழைக்கபடும் இது ஏலப்பொருளின் அடிப்படை விலையை ஏலம் விடுபவர் தீர்மானிப்பார் அவர்தீர்மானித்த விலையில் இருந்து வேண்டுபவர்கள் விலையை ஏற்றிக் கேட்கவேண்டும். மற்றவர்களும் போட்டிக்கு வந்தால் விலை கூட்டிக்கொண்டேபோகும். இறுதியில் அதிக விலை கேட்பவருக்கு பொருள் நிச்யமாகும்.
# ஏலம் (வணிகம்)

## ஏலமுறைகள்

### மறைமுக ஏலம்

மறைமுக ஏலத்தை டெண்டர் என்று சொல்வார்கள். அரசின் பணி ஒப்பந்தங்களும், ஏலங்களும் இந்த முறையில்தான் நடக்கும். ஒருவர் கேட்கும் தொகை அடுத்தவருக்கு தெரியாது. ஏலம் கேட்பவர்கள் தொகையை எழுதி முத்திரையிட்ட உறைக்குள் வைத்து அளிக்கவேண்டும். ஒருவர் கேட்பது இன்னொருவருக்கு தெரியாது. குறிப்பிட்ட நாளில் அனைவர் முன்பாக உறைகள் பிரிக்கப்பட்டு பணி ஒப்பந்தம் என்றால் குறைவாக கேட்டவருக்கும், விற்பனை என்றால் கூடுதலாக கேட்டவருக்கும். உறுதியாகும்.